《晴丝》
宋代·武衍

何处飞来缭碧空，敲吟终日费形容。
榑桑老趼抽纤纬，星殿残机剪素茸。
蓦忽带归帘外燕，等閒惹住柳边蜂。
风柔日薄楼台晚，一缕低垂力正慵。

作者简介：武衍，字朝宗，原籍汴梁（今河南开封），南渡后寓临安（今浙江杭州）清湖河。所居有池亭竹木之胜，命曰适安。有《适安藏拙馀稿》、《适安藏拙乙稿》。理宗淳祐元年（一二四一）自序其集。事见《南宋古迹考》卷下。　武衍诗，以顾氏读画斋《南宋群贤小集》本为底本，新辑集外诗附于卷末。